open-index/open-wikipedia-markdown huggingface dataset:
Небеса

[мини|275x275пкс|Илустрација на францускиот уметник [Гистав Доре (XIX век) за „Божествената комедија“ на Данте (1306 — 1321)]]
**Небеса** (множина од *небо*) — поим што го означува како физичкото небо, така и бесконечната вселена над него. Замислата е присутна во сите религии и свети списи, особено во Библијата. За верниците тоа е место истоветно со рајот.

Тоа е општо религиозно, космолошко или трансцендентално место каде живеат или царуваат богови, ангели, души, светци или почитувани предци. Според верувањата на некои религии, небесните суштества можат да се спуштат на земјата или да се отелотворат, а земните суштества можат да се искачат на небесата во задгробниот живот, или во исклучителни случаи, да стигнат до небесата живи.

## Во религиите

### Во христијанството
Небото, освен што ја означува атмосферата, се однесува и на таканаречените *Небеса на небесата* — невидливиот, неопислив духовен свет, можеби токму она „трето небо“, за кое говори апостол Павле (2. Кор. 12:2). Таму, во висините небесни, се наоѓа светото место на Божјото сеприсуство; таму е Неговиот престол, таму Тој „оди по сводот на небесниот круг“ (Јов 22:14). Таму е и посебното присуство на Исус Христос (Дела 3:21), а таму и Светиот Дух ја пројавува Својата сеопфатна сила преку седумте огнени светила што горат пред Божјиот престол (Отк. 4:5). Овие небеса се живеалиште на ангелите од сите чинови. Таму, во местото на вечниот мир, престојуваат духовите на праведниците што достигнале совршенство (Евр. 12:23). Овие небеса се нарекуваат и Авраамова прегратка и рај. Светото писмо говори за небесни живеалишта, за небесна татковина, за небесниот град Ерусалим. Небесата се опишани како царство со свој град, свој храм, многубројни жители, венци на славата и извори на вечна свежина. Од тие висини, според христијанското учење, Исус Христос слегол на земјата, таму се вознел, и оттаму повторно ќе дојде за да им суди на живите и на мртвите.

Христијанскиот рај е живеалиштето на праведните души по телесната смрт или по крајот на светот; тоа е местото на вечната награда за праведниците и првобитната татковина на човештвото. Во преносна смисла, рајот означува состојба на совршена блаженост. Традиционалното место на рајот се поврзува со Небесата, иако постои и претстава за земниот рај — Едем. Често се спротивставува на пеколот.

## Наводи

## Надворешни врски

* ''Catholic Encyclopedia'': Heaven
* ''Jewish Encyclopedia'': Heaven
* ''Stanford Encyclopedia of Philosophy'' entry on heaven and hell
* Heaven: A fool's paradise, *The Independent*, 21 април 2010 г.
* Maps of heaven at the "Hell and heaven" subject, the Persuasive Cartography, The PJ Mode Collection, Cornell University Library, Њујорк
* Collection: Heaven, Hell, and Afterlives  

Категорија:Религија
Категорија:Митски места
__СОСОДРЖИНА__
__ИНДЕКС__
Јади бурек

**Јади бурек** — македонска информативна, контактна телевизиска емисија, чиј автор и водител е Јанко Илковски. Емисијата почнала да се емитува во 2000 година на А1 Телевизија. Од 2017 година, Јади бурек" со Јанко Илковски се емитува на Телевизија Сонце.

## Историја
Јади бурек е контактна, политичка и забавна емисија, каде водител е Јанко Илковски. Емисијата за прв пат се емитувала во 2001 година, кој бил основач Велија Рамковски, каде се емитувала на А1 Телевизија. Емисијата низ годините се прикажувала на Скај ТВ, Наша ТВ и Сител. Од 2017 до 2025 година, се емитувала на Телевизија Сонце, секој работен ден во 20:00 часот.

## Надворешни врски
* Официјален јутјуб канал на Јади бурек
* www.jadiburek.mk
* www.makedonskosonce.com

Категорија:Телевизиски емисии
Стадион (единица)

**Стадионот** (множина **стадиони**, од ;) ― поранешна старогрчка единица за должина, составена од 600 старогрчки стапки (подес). Неговата точна должина е непозната денес; историчарите проценуваат дека е помеѓу 150 м и 210 м.

## Пресметки
Според Херодот, еден стадион бил еднаков на 600 грчки стапки (поди). Сепак, должината на стапката варирала во различни делови на грчкиот свет, а должината на стадионот бил предмет на аргументи и хипотези стотици години. 

Емпириско определување на должината на стадионот било направено од Лев Василевич Фирсов кој споредил 81 растојание дадено од Ератостен и Страбон со праволиниските растојанија измерени со современи методи и ги измерил резултатите во просек. Тој добил резултат од околу 157.7 м. Предложени биле различни еднакви должини, а некои биле именувани. Меѓу нив се:

Која мерка на стадионот е користена, може да влијае на толкувањето на античките текстови. На пример, грешката во пресметувањето на обемот на Земјата од страна на Ератостен или Посидониј, зависи од тоа кој стадион е избран да биде соодветен.

## Други употреби
Од средниот век наваму, зборот стадион е користен како синоним за единицата фурлонг (што е 220 јарди, еднакво на една осмина од милја), што е од староанглиско потекло.

## Поврзано

* Староегипетски мерни единици
* 
* Земјин обем

## Наводи

Категорија:Единици за должина
Категорија:Застарени мерни единици
Категорија:Мерни единици во испитувањето
Категорија:Старогрчки мерни единици
Општина (поим)

**[[Општина]]** (на другите словенски јазици: /općina, občina или община) ― единица на локалната самоуправа во земјите од словенско говорно подрачје. Поимот е користен од следниве земји:

## Наводи

Категорија:Видови поделби на земјите
Категорија:Словенски јазици
Мелоксикам

**Мелоксикам** е нестероиден антиинфламаторен лек (НСАИЛ) кој се користи во третманот на болка и воспаление кај ревматски заболувања и остеоартритис. Се зема преку уста или како интравенска инјекција. Се препорачува да се користи во најкраток можен период и во ниска доза.

## Наводи

Категорија:Нестероидни антиинфламаторни лекови
Домашни занаетчиски ракотворби во Македонија

[мини|Лажица - чобана дрвена, овчарска од с. [Аџибегово - Овче Поле]]
**Домашни занаетчиски ракотворби во Македонија** — рачна изработка на предмети за домашна употреба.

Изработката на ови предмети за задоволување на непосредните потреби на едно семејство се одвивала во домовите, а производите биле продавани на пазар. Така на пример, се изработувалње ткаенини на разбој, дрвени лажици и виљушки, рогозини, сито и решето, плугови, сандаци за невести, грнчарија и друго.

Во Скопје и околината имало околу 250 жени кои ткаеле за 25 платнарски дуќани. Дрвените лажици и виљушки биле изработени од шимшир и буково дрво, а ситата и решетата биле правени од буков обод и платно од железен тел. Сандаците за невести најчесто се изработувале од буково дрво.

Речиси во секој селски дом се изработувале, а и денес се изработуваат, преработки на месо, млеко, волна како и печење на леб. Ваквите видови на домашни производи најчесто секое домаќинство ги изработувало за свои потреби и ретко биле носени на пазар.

## Наводи

Категорија:Занаети
Категорија:Ракотворби
Категорија:Македонски ракотворби
Џебен часовник

десно|мини| Златен џебен часовник со торбичка и синџир

**Џебен часовник** — часовник што е направен да се носи во џеб, за разлика од рачниот часовник што се носи на рака, поставен на зглобот.

Овие видови часовници станале најчести од нивниот развој во XVI век, додека рачните часовници станале популарни по Првата светска војна, во текот на која војската користела преоден дизајн, т.н. воен часовник. Џебните часовници обично имаат прикачен синџир за да се прицврстат на елек, ревер или на каишот, за да се спречи да паднат. Часовниците биле поставувани и на кратко кожно ременче. Синџирите честопати биле украсени со сребрен или емајлиран приврзок, често со грб или амблем на некој клуб или друштво. На синџирите за часовници се поставувале и практични нешта, како на пример клуч за навивање на часовникот, машинка за сечење пури, и слично. 

Најрано споменување на џебниот часовник било во писмо од ноември 1462 година од италијанскиот часовничар Бартоломеј Манфреди во кое нуди „џебен часовник“ подобар од оној што му припаѓа на војводата од Модена. До крајот на XV век, во Италија и во Германија се појавиле часовници со пружина. Питер Хенлајн, мајстор бравар од Нирнберг, редовно произведувал џебни часовници до 1526 година. Потоа, во текот на XVI век, производството на џебни часовници се проширило низ остатокот од Европа. Раните часовници имале само стрелка за час, додека стрелката за минути се појавила кон крајот на XVII век.

## Историја
мини| Француски џебен часовник од 1920-ти години
[мини| Џебен часовник, изваден од бродот [Титаник од непозната жртва при потонувањето]]
Првите часовници што се носеле со себе, биле направени во Европа во XVI век, и биле со преодна големина помеѓу часовниците и рачните часовници. Овие „часовници“ биле прицврстени за облека или носени на синџир околу вратот. Биле во заоблен облик, со пречник од околу 8 сантиметри, и украсени. Обликот подоцна се развил, а подоцнешжните часовници биле наречени *Нирнбершки јајца*. Во тој период постоел тренд за часовници со необичен облик, а биле направени и часовници во облик на книги, животни, овошје, ѕвезди, цвеќиња, инсекти, крстови, па дури и черепи.

Стиловите се смениле во XVII век и мажите почнале да носат џебни часовници, а женскиот часовник останал да биде налик на приврзок до XX век. Се вели дека ова се случило во 1675 година кога Чарлс II почнал да носи елеци. За да се вклопат во џебовите, нивниот облик се развил во денешниот облик на џебен часовник, заоблен и мазен, без остри рабови. Стакло се користело од предната страна на часовникот од околу 1610 година. 

До втората половина на XVIII век, часовниците биле раскошни предмети. До крајот на XVIII век, часовниците, иако сè уште главно се изработувале рачно, станале сè почести, и биле произведувани посебни евтини часовници за продажба на морнарите, со груби, но шарени слики од поморски сцени на бројчаниците.

## Поврзано
* Часовник
* Саатчиски занает

## Наводи

Категорија:Часовници
Категорија:Занаети
Футанари

мини|232x232пкс|Пример на две футанари со различни строежи на полови органи
**Футанари** (, „хермафродитизам“) — може да се однесува како на конкретни ликови во жанрот хентаи, така и на самиот поджанр. За означување на футанари-ликовите, понекогаш се користат и поимите „хермафродит“, dickgirl и shemale (последните два поими се користат и за MtF-транссексуалки).

Футанарито прикажува хермафродити, интерсексуални лица или други луѓе со женска телесна градба, но со дополнителни органи што изгледаат или наликуваат на пенис или зголемена дразница — најчесто заедно со женски полови органи или без нив. Овој поим ги опфаќа и оние што имаат и машки и женски полови органии, како и оние со машка телесна градба, но таквите прикази се крајно ретки.

## Етимологија
Точното потекло на овој збор не е познато, но во кинескиот јазик, хиероглифите што на јапонски се читаат „футанари“, постоеле уште за време на владеењето на династијата Минг (1368 — 1644). На кинески, *二形* дословно значи „две облици“. Во мигов, поимот „футанари“ се користи за да се означи како самите ликови, така и жанрот аниме и манга со нивно учество.

## Опис
„Фута“, како што често ги нарекуваат овие ликови, се дели на неколку видови:

* Ликот е прикажан со женски и машки полови органи истовремено (пенисот се наоѓа над дразницата или на нејзиното место, јајцата се поставени над дразницата и вагината или се внатре во телото). Пенисот може да биде видлив постојано или да се појавува само кога е кренат.
* Зголемена или хипертрофирана дразница, без присуство на машки полови органи.
* Ликови со изразени женски вторични полови одлики, но наместо женски полови органи — машки.

## Наводи

## Надворешни врски

__СОСОДРЖИНА__
__ИНДЕКС__

Категорија:Поими во аниме и манга
Категорија:Јапонски поими
Губеревац (Лесковац)

**Губеревац** е населено место во градот Лесковац, Јабланички Управен Округ, Србија. Според пописот од 2022 година имало 1.424 жители.

## Поврзано
* Лесковац
* Јабланички Управен Округ
* Јужна Србија

## Наводи

Категорија:Населени места во Лесковац
Категорија:Населени места во Јужна Србија
Слагарче

[мини|[Гајдаџија свири на гајда со слагарче]]

**Слагарче** — помала бордунска цевка од брчалото, аерофоничен музички елемент на гајдата.

Слагарчето заедно со брчалото на гајдата ѝ дава една особеност - постојана бордунска придружба која се одразува во конечната звучно-интонативна емисија. Бордунот претставува стабилна интонативна подлога. Овој вид на музика (бордунска) е особеност за одредени области во светот меѓу кои и Македонија.

Доколку гајдата има слагарче, таа е тригласна. Доколку има само брчало, таа е двогласна.

Најмногу гајди со слагарче се среќаваат во Овчеполието. 

## Опис
Слагарчето е составено од два дела кои се навлекуваат еден во друг со што овозможуваат негово скратување и продолжување со што се постигнува посакуваната висина на тонот. Првиот дел во кој што влегува писката се нарекува пискарник, вториот брчало.

Слагарчето како пократко од брчалото се остава да виси. 

## Поврзано
*Гајда
*Мев (гајда)
*Гајдарка
*Брчало
*Дувало (гајда)

## Наводи

## Литература
* Александар Линин, Народните музички инструменти во Македонија, Скопје, 1986, 98

Категорија:Гајда
Категорија:Македонски фолклор
Категорија:Зборови што ги нема во ТРМЈ
Степа (Чехов)

**„Степа“** — (руски: *Степь*) новела на рускиот писател Антон Чехов од 1888 година.

## Содржина
Новелата се состои од осум глави: Едно јулско утро, трговецот Иван Иванич Кузмичов и свештеникот Христифор Сириски заминуваат на пат во околината со намера да продаваат волна. Кузмичов со себе го поведува и внукот од сестра, Јегорушка, кого треба да го остави во блискиот град за да се запише во гимназијата. Бидејќи патуваат по многу жешко време низ степата, тие патем застануваат крај еден извор, а потоа накратко влегуваат во конакот на Мојсеј Мојсејич за да ги избројат парите. Пред да го напуштат конакот, во него влегува грофицата Драњицка коај го бакнува Јегорушка. Патем, тие среќаваат група коли кои превезуваат волна, па Кузмичов им го предава детето на коларите, а тој и отецот одат да го бараат богатиот трговец Варламов. Караванот пристига во едно село, каде коларите се капат во реката, а за да го прекрати времето, Јегорушка влегува во црквата и во еден дуќан. Ноќта, коларите раскажуваат приказни за разбојници, а наеднаш се појавува млад селанец од околината, кој им раскажува за својата среќа поради неодамнешната женидба со една убава девојка. Утредента, во близината на едно село, Јегорушка конечно го здогледува трговецот Варламов за кого се зборува низ целиот крај. Вечерта започнува големо невреме поради што караванот е принуден да се засолне во една селска куќа каде преспива Јегорушка. Најпосле, утредента, караванот пристига во градот, каде Јегорушка ги среќава вујкото и отец Христифор. Како последица од невремето, Јегорушка е болен, но благодарение на негата што му ја пружа отец Христифор, тој веднаш оздравува. Утредента, вујко му го сместува во станот на Настасја Петровна, стара пријателка на мајка му на Јегорушка. Додека го гледа заминувањето на вујко му и отецот, Јегорушка се прашува каков ќе биде новиот живот што го очекува во градот.

## За делото
Повеста „Степа“ спаѓа меѓу најпоетските, најлиричните прозни дела на Чехов. Во неа, тој ги слика душата на едно дете кое го открива светот и светот што ја открива човековата душа. Оттука, може да се каже дека „Степа“ се истакнува како образец на неговата проза: во неа се застапени тивките, изнијансирани чувства и живописниот руски пејзаж кој Чехов го чувствува како најинтимен дел од себе. Притоа, степата како да оживува под перото на Чехов, но тука не се работи само за пејзажот насликан со извонренди бои, туку станува збор за родната земја со својата судбина, со тагата и со стремежот за среќа. Оттука, со право „Степа“ се смета не само за едно од најпоетските дела на Чехов, туку и во целата руска книжевност, воопшто, така што некои критичари ја нарекуваат поема. Во тој поглед, впечатливи се зборовите на Максим Горки, кој рекол: „За Чехов може да се напише многу, но треба да се пишува деликатно и јасно, како што јас не умеам. Добро би било за него да се пишува како што тој ја напишал „Степа“, приказна полна со мир, лесна и руски замислено тажна. Приказна за себе.“

## Наводи

Категорија:Дела на Антон Чехов
Категорија:Новели
Категорија:Книги од 1888 година
Писка (појаснување)

**Писка** може да се однесува на:

* Голема писка () — коска која наоѓа под коленото. Заедно со малата писка () се зглобуваат и се поврзуваат со бутната коска во горниот дел, а во долниот се поврзуваат со коските на стапалото.
* Мала писка () — долга коска латерално сместена од големата писка и заедно со големата писка ја сочинуваат потколеницата.
* Писка (дрвени дувачки инструменти) — дел од дрвените дувачки инструменти на кој се потпираат усните на свирачот.
* Писка (лимени дувачки инструменти) — дел од лимен дувачки инструмент на кој се потпираат усните на свирачот.
Тирана (општина)

**Општина Тирана** ― општина во истоимената област, Албанија. Го опфаќа главниот град на Албанија, како и 13 помали административни единици околу него.

## Населени места

## Географија
Општина Тирана граничи со општините Вора, Камза и Круја на север, со општината Кљос на североисток, со општините Булчица и Либражд на исток, со општините Елбасан и Пекин на југ и со општините Рогожина, Каваја, Драч и Шијак на запад.

## Демографија
Според пописот од 2011 година, на територијата на Општина Тирана живеат 557.422 жители, додека според Државниот регистар, таму живеат 757.361 жител. Со површина од 1.110,03 км2, густината на населението според податоците од пописот е 502 жители/км2, додека според Граѓанскиот регистар, густината е 682 жители/км2.

## Политика
Организациската структура на Општина Тирана ја сочинуваат градоначалникот, двајца заменици градоначалници, генералниот администратор и четворица генерални директори.

Градоначалник на Општина Тирана е Ерион Велиај.

## Советот на општината
Во 2015 година, претседател на Советот на општината бик Алдрин Даљипи.

Советот на општината е избиран со мандат од 4 години. Советничкиот мандат важи од моментот на полагање заклетва и потпишување на советниците до конституирањето на советот кој следи. Советот на Општина Тирана го сочинуваат 55 советници. Има 14 комисии.

Мандатот на советникот истекува пред 4-годишниот мандат во случаите предвидени во член 27 точка 4 (буквите a,b,c,c,d,dh,e,ë) од закон 8652 д. 31.07.2000 година, За организацијата и функционирањето на локалната самоуправа. Советникот кој предвреме ќе му престане мандатот во согласност со закон ќе даде писмена изјава во која ќе ги образложи соодветните причини.

За негова замена, мандатната комисија го презентира на Советот на општината следниот кандидат од повеќечлениот список на избирачкиот субјект на кој припаѓал, по овој редослед на работа;

* Потврда на валидноста на мандатот
* Подготвување записник и читање пред советот
* Организирање заклетва на советникот и потпишување на текстот од него

Во периодот од распишувањето на следните избори до конституирањето на новиот совет, Советот на општината врши ограничени функции и одлучува само во случаи на вонредни ситуации.

## Донации

## Наводи

## Поврзано

* Област Тирана
* Округ Тирана

## Надворешни врски

* Службена мрежна страница на Општина Тирана  

Категорија:Општини во Албанија
Категорија:Тирана (област)
Фустан од остриги

**Фустан од остриги** — фустан од високата мода создаден од британскиот моден дизајнер Александар Меквин за неговата колекција пролет/лето 2003. Дизајнот на Меквин е фустан со една прерамка во беж свилен шифон, горниот дел со коски и здолниште со целосна должина што се состои од стотици поединечни кругови од органза сошиени во густи слоеви на основната ткаенина, што личи на надворешната страна од школката острига. Според Меквин, за ова парче облека три лица работеле еден месец, кои ги исекле и составувале сите парчиња поединечно. Покрај оригиналниот беж фустан, создадена е и верзија со црвено елече и разбушавено здолниште во боите на виножитото. Беж и црвената верзија се појавиле на пистата, а биле фотографирани за списанија за промоција на колекцијата.

Фустанот настанал како реинтерпретација на „фустанот од школки“ дизајниран од Џон Галијано во 1987 година, на кој Меквин долго му се восхитувал и се обидувал да го имитира. Критиката позитивно одговорила на фустанот од остриги на Меквин, кој станал познат како најзначајниот дизајн од колекцијата, и се смета за иконично парче од работата на Меквин, надминувајќи го познатиот оригинал на Галијано. Познато е дека постојат само две копии, едната во сопственост на Метрополитен музејот на уметност во Њујорк, а другата во сопственост на медиумската личност Ким Кардашијан. Копијата на Мет се појавила на неколку изложби, особено на ретроспективната изложба *Александар Меквин: Дива убавина*. Меквин неколку пати во текот на неговата кариера се враќал на концептот на облекување со остриги, најистакнато во неговата колекција есен/зима 2006 година *„Вдовици од Кулоден“.*

## Наводи

## Надворешни врски
* 
Категорија:Британска мода
Фантомска нишка

***Фантомска нишка —*** американска романтична историска драма од 2017 година, напишана и режирана од Пол Томас Андерсон. Во филмот глумат Даниел Деј-Луис, Вики Крипс и Лесли Менвил, а филмот следи шивач на висока мода во Лондон во 1950-тите кој одбира млада келнерка за своја муза. Филмот е првиот филм на Андерсон снимен надвор од САД, а е втора соработка на Андерсон со Деј-Луис по *[[Ќе има крв]]* (2007), како и негова четврта соработка со композиторот Џони Гринвуд.

*Фантомска нишка* бил премиерно прикажан во Њујорк на 11 декември 2017 година, а во кината бил прикажан во САД две недели подоцна. Добил признание за глумата, сценариото, режијата, музичката партитура, костимографијата и продукциските вредности. Националниот одбор за преглед го избрал за еден од најдобрите десет филмови во 2017 година, и нашироко се смета за еден од најдобрите филмови од 2010-тите.

На 90-тото доделување на Оскарите, филмот бил номиниран во категориите за најдобар филм, најдобар режисер за Андерсон, најдобар актер за Деј-Луис, најдобра споредна женска улога за Менвил и најдобра оригинална музика за Гринвуд; а победил за најдобра костимографија. Исто така, добил четири номинации на 71-тите филмски награди на Британската академија, победувајќи во категоријата за најдобра костимографија, и добил две номинации за Златен глобус.

## Наводи

## Надворешни врски
* 
* 
* 
* 

Категорија:Филмови на Universal Pictures
Категорија:Филмови снимени во Лондон
Категорија:Филмови чие дејствие се одвива во Лондон
Категорија:Филмови од 2017 година
Коловоз

**Коловоз** () ― село во Општина Кукуш, Област Кукуш, Албанија. Според пописот од 1989 година, селото имало 906 жители.

Според бугарскиот јазичар Стефан Младенов, во почеток на 20 век Коловоз е словеногласна (македонска/горанска) населба во завршна фаза на албанизацијата.

## Поврзано
* Кукуш (Албанија)
* Кукуш (област)
* Гора (област)

## Наводи

Категорија:Кукуш (општина во Албанија)
Категорија:Населени места во Албанија
Категорија:Гора
Синоќа во Сохо

***Синоќа во Сохо*** — британски психолошки хорор филм од 2021 година, во режија и копродукција на Едгар Рајт, кој е и косценарист заедно со Кристи Вилсон-Кернс. Во него глуми Томасин Мекензи како наивна тинејџерка која се сели во Лондон да студира моден дизајн, но ја прогонуваат визии на Сенди (Ања Тејлор-Џој), гламурозна млада жена која живеела таму во текот на шеесетите. Во актерската екипа се и Мет Смит, Рита Тушингам, Мајкл Ајао, Теренс Стамп и Дијана Риг. Филмот го означува последното филмско појавување на Риг и Маргарет Нолан, кои починаа во 2020 година и филмот е посветен на нивните спомени.

По својата премиера на 78-тиот Меѓународен филмски фестивал во Венеција на 4 септември 2021 година, *Синоќа во Сохо* бил прикажан во кино во ОК и САД на 29 октомври 2021 година од Universal Pictures и Focus Features, соодветно. Добил генерално позитивни критики од критичарите, кои ги пофалија неговите технички аспекти, режија и изведби, додека неговото пишување добило одредени критики (особено крајот). Филмот бил номиниран за две филмски награди БАФТА, за извонреден британски филм и за најдобар звук.

## Наводи

## Надворешни врски
* 
* 
* Official screenplay

Категорија:Филмови на Universal Pictures
Категорија:Филмови снимени во Лондон
Категорија:Филмови чие дејствие се одвива во Лондон
Категорија:Филмови од 2021 година
Кошаришта

**Кошаришта** или **Кошариште** () — село во областа Гора, во Кукуш на истоимената област, Албанија. Населението броело 195 жители во 1989 година, сочинето од Горанци.

## Географија и местоположба
Селото се наоѓа во областа Гора, во јужните падини на планината Коритник, на надморска височина од 870 м.

## Историја
Во 1900 година, Васил К’нчов го забележал Кошаришта како македонско-муслиманско село во областа Гора со 35 куќи.

По Втората балканска војна селото ѝ е доделено на Албанија. Според Стефан Младенов во 1916 г. Кошаришта (*Коша̀рища*) било македонско село со 27 куќи.

Сè до 2015 г. селото било во состав на Општина Запод.

## Поврзано

* Гора
* Кукуш (град)
* Кукуш (округ)

## Наводи

Категорија:Кукуш (општина во Албанија)
Категорија:Села во Албанија
Категорија:Гора
Вацка Ѓиноска

**Вацка Ѓиноска** (во  — ) — учесник во НОВ на Македонија.

## Животопис
Во НОД учествувала од летото 1941 година. Чувала илегалци и воен материјал. Во 1942 година била провалена од некој селанец поради што италијанските карабинери вршат претрес во нивната воденица во која била најдена пушка. Вацка била однесена во полицискиот участок во Струга и малтретирана, по два месеца била ослободена. По тој настан уште поактивно работела во НОД.

## Наводи

Категорија:Учесници во НОБ
Категорија:Жени во НОБ
Мордовски музеј на ликовни уметности „Ерзја“

**Мордовски музеј на ликовни уметности „Ерзја“** е музеј во градот Саранск во Мордовија.

Музејот за ликовни уметности на Ерзијани во Мордовија ја поседува најголемата колекција од дела (над 200) направени од познатиот ерзјански скулптор Степан Дмитриевич Ерзја. Музејот содржи и збирка на дела на мордовски народни уметници, како што се Федот Сичков и Иван Макаров. И двајцата, како и Ерзија биле родени во Мордовија. Музејот изложува колекции од сите главни уметнички форми: сликарство, цртеж, скулптура. Исто така, постојат изложби и збирки на руската уметност од 18 и 19 век, како и на современата руска и мордовска уметност. Во 2002 година, музејот бил класифициран од Владата на Мордовија како еден од највредните објекти на културното наследство на Мордовијците.

## Историја на музејот
Во 1941 година, веднаш по формирањето на Сојузот на мордовските уметници, било одлучено да се основа галерија со цел да се стимулираат младите уметници и да се промовира уметноста меѓу работничката класа. На 14 март 1941 година, во согласност со резолуцијата на Советот на националните мордовски комесари, во Саранск била отворена галеријата на уметности. Втората светска војна го спречила формирањето на музејот во Саранск. Прашањето било повторно покренато во 1950-тите. Имало многу нови уметници, некои од нив биле војниците кои се вратиле од војната. На 10 јануари 1960 година тие ја основале Мордовиската републичка галерија именувана по познатиот мордовски уметник Федор Сичков. Исто така, музејот добил голема колекција на дела на познатиот мордовски скулптор Степан Ерзја.

Отпрвин, музејот бил во еднокатна зграда на улицата Советскаја, но кога била преместена постојаната изложба на скулптурите на Ерзја, музејот бил споен со друга зграда. Модерната зграда на музејот е користена се од 100-годишнината на Ерзја.

Во 1978 година Галеријата била реорганизирана во Музеј за визуелни уметности Ерзја Мордовци

Во 2004 година на чело на музејот станала сликарката и дизајнерка Људмила Нарбекова.

## Згради

### Главната музејска зграда
мини| Споменик на Степан Ерзја (2015)
Главната музејска инфраструктура се состои од две згради кои стојат една до друга. Западното крило е изградено во 1976 година, за 100-годишнината од Ерзија. Во 1985 година е изградена втората зграда веднаш до првата. Ги поврзува галеријата на 2 кат. Во 2001 година, на 125-годишнината од Ерзја, музејот бил реконструиран и неговиот изглед бил значително подобрен.

### Изложбениот салон
Изложбениот салон на музејот (ул. Советскаја, 29, Саранск, Русија), бил изграден во средината на 1950-тите. Се наоѓа веднаш до Молдавскиот драмаски театар.
Категорија:Ликовни музеи и галерии во Русија
Ленче Ѓорѓевиќ

**Ленче Манева Ѓорѓевиќ** (во  — ) — учесник во НОВ на Македонија.

## Животопис
Учествувала во НОД од почетокот на 1943 година. Во својот дом чувала илегалци, растурала илегален материјал, собирала санитетски материали. Во јули 1944 година за време на една провала во партиската организација во Штип е затворена. Еден
месец се наоѓала во штипскиот затвор, а потоа била префрлена во Скопскиот затвор, каде се останала до капитулацијата на Бугарија (9 септември 1944 година).

## Наводи

Категорија:Учесници во НОБ
Категорија:Жени во НОБ
Мара Ѓорѓевиќ (партизанка)

**Мара Томиќ Ѓорѓевиќ** ( во Босна и Херцеговина - ) — учесничка во НОВ на Македонија.

## Животопис
Учествувала во заднината на НОД во Куманово каде живеела, заедно со своите синови. Во нејзиниот дом се одржувале
илегални состаноци на СКОЈ и воспитни групи. Чувала илегален материјал и истиот го пренесувала од нејзиниот дом до одредените јавки. Носела храна на политичките затвореници.

## Наводи

Категорија:Учесници во НОБ
Категорија:Жени во НОБ
Елена Ѓорѓевска

**Елена Ѓорѓевска** (во  — ) — учесник во НОВ на Македонија.

## Животопис
Таа била симпатизер на НОД од почетокот на вооруженото востание и аткивен учесник во
заднината во село Радња. Нејзината активност се истакнала со делувањето на тиквешкиот партизански одред „Добри Даскалот“ од пролетта 1943 година. Била ползувана за врска со оконите села, подготвувала храна и облека за борците во НОВ и ПОМ. Во мај 1944 година била изложена на терор од бугарската војска и заедно со децата се илегализирала во Демир Капија, каде продолжила со својата активност до ослободувањето на Земјата.

## Наводи

Категорија:Учесници во НОБ
Категорија:Жени во НОБ
Ружа Ѓорѓевска

**Ружа Ѓорѓевска** ( во  — ) — учесник во НОВ на Македонија.

## Животопис
Во НОД учествувала од почетокот на 1942 година и се грижела за сместување на илегалци, а нејзиниот дом бил претворен во
сигурно прифатилиште. Била постојано малтретирана од окупаторската власт но останала цврста во своите убедувања и борба.

## Поврзано

* Сава Ѓорѓевска

## Наводи

Категорија:Учесници во НОБ
Категорија:Жени во НОБ
Сава Ѓорѓеска

**Сава Ѓорѓеска** ( во  — ) — учесник во НОВ на Македонија.

## Животопис
Од јануари 1942 година учествувала во НОД како член на воспитна група. Наскоро, во јули 1942 година била примена за член на
СКОЈ, а од 1943 година за член на КПМ. Чувала илегалци и ги пренесувала од едно на друго место. Служела како курир меѓу селата: Маврово, Леуново, Беличица, а подоцна и Гостивар. Работела на организирањето на младината во селото. Во 1943 година кога Никифорово било запалено од балистите, таа останала во селото и по директива на Партијата продолжила со одржувањето на врските, а од 1944 година работела како партиски инструктор
во Галичник, Гари и Осој.
## Поврзано
мини|Споменик на загинатите партизани во НОБ во Никифорово, на кој се испишани и имињата на двајца членови на фамилијата Ѓорѓески (Крсте и Форе)
* Крсте Ѓорѓески
* Форе Ѓорѓески
* Ружа Ѓорѓевска

## Наводи

Категорија:Учесници во НОБ
Категорија:Жени во НОБ
Савета Ѓорѓеска

**Савета Ѓорѓеска** ( во  — ) — учесник во НОВ на Македонија.

## Животопис
Учествувала во НОД од зимата 1943 година. Во нејзиниот дом престојувале илегалци и борцн. Била ангажирана во курирската
работа на Партиската организација во селото.

## Наводи

Категорија:Учесници во НОБ
Категорија:Жени во НОБ
Фанија Ѓорѓиева-Христова

**Фанија Ѓорѓиева-Христова** ( во  —  во ) — учесник во НОВ на Македонија и носител на Орден заслуги за народ од III ред.

## Животопис
Учествувала во заднината на НОД од 1942 година. Чувала илегалци и пренесувала илегален материјал. Била активна во организацијата на АФЖ. Била одликувана со орден заслуга за народ од трет ред.

## Наводи

Категорија:Учесници во НОБ
Категорија:Жени во НОБ
Категорија:Носител на орден за заслуги за народ
Ката Ѓорѓиевска

**Ката Ѓорѓиевска** (во  — ) — учесник во НОВ на Македонија.

## Животопис
Учествувала во НОД од август 1942 година. Пренесувала пошта од Кичево до селото Кленоец. Подоцна била ползувана и за пренесување илегален материјал (брошури, билтени и др.) кој бил печатен од Месниот Комитет на КПМ - Кичево. Во нејзиниот дом биле одржувани илегални состаноци. Така, МК КПМ на Кичево и партиската организација во Кленоец, во март-април 1943 година се состанале кај неа за разгледување на можностите за формирање на Кичевски партизански одред. Heјзиниот дом бил магацин за оружје, муниција и храна за потребите на идниот партизански одред и оттука се носеле во базата на Лопушник. Таа исто така била активна во организирањето на жените од селото Извор.

## Наводи

Категорија:Учесници во НОБ
Категорија:Жени во НОБ
Десанка Ѓорева-Кепева

**Десанка Ѓорева-Кепева** ( во  —  ?) — учесник во НОВ на Македонија.

## Животопис
На налредното работничко движење во Велес му припаѓала од периодот пред Војната. Станала член на СКОЈ од пролетта 1941 година. Собирала народна и воена помош за потребите на Велешкиот партизански одред. Чувала илегалци, плетела топла облека. Во септемвpи 1942 година била затворена, но потоа ослободена.

## Наводи

Категорија:Учесници во НОБ
Категорија:Жени во НОБ
Категорија:Луѓе со непознат статус на смрт
Малинка Ѓоревска

**Малинка Ѓоревска** ( во  —  во ) — учесник во НОВ на Македонија.

## Животопис
Од 1942 година подготвувала храна и пружала сигурно засолниште на партизанските курири и куририте на V Областен Комитет на КПМ. Од декември 1943 година до март 1944 година додека V ОК КПМ бил сместен во базата „Кременчук“ таа со Веца Ѓоревска останала во селото и ги одржувала врските со V ОК КПМ и ја снабдувала базата со прехранбени артикли. Во јуни 1944 година преку врска кај неа претстојувале 15 борци - Косовари кои од Караорман се префрлувале за Космет. Во истото време нејзиниот дом бил опколен од балистите, нејзиниот сопруr бил фатен и стрелан, а таа со децата била спроведена во селото Маврово. По палењето на Маврово поминала да живее во Гостивар.
## Поврзано
* Веца Ѓоревска
## Наводи

Категорија:Учесници во НОБ
Категорија:Жени во НОБ
Кременчук - партизанска база

**Кременчук** — партизанска база во мавровскиот регион.

## Наводи

Категорија:Македонија во Втората светска војна
Категорија:Партизански бази во Македонија
Веца Ѓоревска

**Веца Ѓоревска** ( во  —  во ) — учесник во НОВ на Македонија.

## Животопис
Од 1942 година учествувала во заднината на НОД во селото Никифорово. Изработувала топлa облека за борците на НОВ и ПОМ, а во својот дом чувала илегалци. Исто така подготвувала и храна за партизанскиот одред „Кораб“. По палењето на селото, таа останала и понатаму во Никифорово, а нејзиниот дом се претворил во база на V Областен Комитет на КПМ, од каде се дотурала храна и се одржувале врските на заднината со базата во „Кременчук“. Во оваа работа и помагала ќерката Сава се до јуни 1944 година кога бил стрелан нејзиниот син од балистите, а таа се повлекла во селото Маврово каде продолжила со истата дејност.
## Поврзано
* Малинка Ѓоревска
## Наводи

Категорија:Учесници во НОБ
Категорија:Жени во НОБ
Калина Ѓореска

**Калина Ѓореска** ( во  — ) — учесник во НОВ на Македонија.

## Животопис
Од август 1943 година учествувала во НОД и постојано водела грижа за сместување и обезбедување на храна за илегалците што
престојувале во селото. Се грижела за болните и ранетите борци и им ја пружала потребната нега, особено по повлекувањето на Првата македонско-косовска ударна бригада во Егејска Македонија. Организирала жени во селото за плетење топла облека.

## Наводи

Категорија:Учесници во НОБ
Категорија:Жени во НОБ
Кошаркарски сојуз на Република Српска

**Кошаркарски сојуз на Република Српска** *(српски: Кошаркашки савез Републике Српске)*, познат по акронимот **КСРС**, е највисоката кошаркарска организација што делува на територијата на ентитетот Република Српска во Босна и Херцеговина. Тој е едно од трите здруженија од понизок ранг во Босна и Херцеговина што функционираат во рамките на Кошаркарски сојуз на Босна и Херцеговина.

Кошаркарскиот сојуз на Република Српска организира клупски натпревари, раководи со кошаркарските клубови и ја развива кошарката на територијата на Република Српска. Здружението соработува со Министерството за семејство, млади и спорт на Република Српска. Исто така, е полноправен член на Спортскиот сојуз на Република Српска и одржува соработка со Кошаркарски сојуз на Србија.

Прва лига на Република Српска е највисокото ниво на клупско натпреварување во Република Српска, организирано под покровителство на КСРС. Според квалитетот, оваа лига е второто најсилно кошаркарско натпреварување во Босна и Херцеговина, веднаш по Првенството БиХ.

## Натпреварувања
Кошаркарската асоцијација на Република Српска ги организира следните натпреварувања:
*Куп на Република Српска
*Меридианбет Прва машка лига на Република Српска 
*Меридианбет Прва женска лига на Република Српска
*Втора машка лига на Република Српска (Запад, Исток и Центар)
*Мини лига
*Регионални лиги
*Натпреварувања за помлади категории (јуниори, кадети, пионери, помлади пионери)

## Организација
Кошаркарски сојуз на Република Српска е организиран во четири регионални кошаркарски сојузи:
*Бања Лука
*Бијељина
*Добој
*Херцеговина\Романија
## Поврзано
* Прва лига во кошарка на Република Српска
* Прва женска лига на Република Српска во кошарка

## Наводи

## Надворешни врски
* Кошаркарски сојуз на Република Српска

Категорија:Кошарката во Босна и Херцеговина
Категорија:Република Српска
Ново Село (Албанија)

**Ново Село** () — село во областа Гора, во Општина Кукуш на истоимената област, Албанија. Населението броело 1.543 жители во 2001 година. Селото некогаш било горанско, кои се иселувале во XX век. Денес е населено со Албанци.

## Географија и местоположба
Селото се наоѓа во областа Гора, околу 2 км од селото Шиштавец, во северозападните падини на Шар Планина, на надморска височина од 1.310 м.

## Историја
По Втората балканска војна селото ѝ е доделено на Албанија.

На етничката карта на Северозападна Македонија од 1929 г. Афанасиј Селишчев забележал *Новосело* како македонско село.

Во извештај на Сребрен Поп Петров, главен инспектор-организатор на бугарската црковно-училишна дејност во Албанија, во 1930 г. Ново Село броело 170 куќи на Македонци-муслимани.

Сè до 2015 година, селото било во состав на Општина Шиштавец.

## Поврзано

* Гора
* Кукуш (област)

## Наводи

Категорија:Кукуш (општина во Албанија)
Категорија:Села во Албанија
Категорија:Гора
Битола – Музика

***Битола – Музика*** – книга од Александар Стерјовски, пензиониран професор на Педагошкиот факултет во Битола. Книгата е издадена од Конзулатот на Република Србија во Република Македонија.

Во книгата се опфатени балканскиот полифоничен амбиент, традиционалните и европски инструменти и битолски инструменталисти, битолскиот музичен амбиент, хорови, оркестри, концерти, гостувања, почеток и работа на основното музичко училиште во Битола и др.

## Опис
На почетокот е дадена „белешка“ на авторот.
Книгата е поделена во осум поглавја:  
* Балкански полифоничен амбиент; 
* Традиционални и европски инструменти и битолски инструменталисти; 
* Битолски музички амбиент; 
* Хорови; 
* Оркестри; 
* Концерти; 
* Гостувања, и 
* Почеток и работата на Основното музичко училиште - Битола.
На крајот е даден:
* Регистар 

## Наводи

Категорија:Битола
Категорија:Книги од 2022 година
Категорија:Дела на Александар Стерјовски
Категорија:Книги за Битола
Категорија:Појавено во 2022 година во Македонија
Оргоста

**Оргоста** () — село во областа Гора, во Општина Кукуш на истоимената област, Албанија. Населението броело 740 жители во 1989 година, сочинето од Горанци.

## Географија и местоположба
Селото се наоѓа во областа Гора, во јужните падини на планината Коритник, на надморска височина од 950 м.

## Историја
Во 1900 година, Васил К’нчов го забележал Оргоста како македонско-муслиманско село во областа Гора со 100 куќи.

По Втората балканска војна селото ѝ е доделено на Албанија. Според Стефан Младенов во 1916 г. Оргоста (*О̀ргоста*) било македонско село со 70 куќи.

Во извештај на Сребрен Поп Петров, главен инспектор-организатор на бугарската црковно-училишна дејност во Албанија, во 1930 г. Оргоста било село со 100 куќи на Македонци-муслимани.

Сè до 2015 г. селото било во состав на Општина Запод.

## Поврзано

* Гора
* Кукуш (област)

## Наводи

Категорија:Кукуш (општина во Албанија)
Категорија:Села во Албанија
Категорија:Гора
Очикле

**Очикле** () ― село во Општина Кукуш, Област Кукуш, Албанија. Според пописот од 1989 година, селото имало 263 жители. Селото е населено со Горанци.

## Поврзано
* Кукуш (град)
* Кукуш (округ)
* Гора (област)

## Наводи

Категорија:Кукуш (општина во Албанија)
Категорија:Села во Албанија
Категорија:Гора
Пискупија (Поградец)

**Пискупија** или **Пешкопија** (, *Пешк'пи*) — село во Општина Поградец, Област Горица, југоисточна Албанија. Населено е со Македонци.

## Географија и местоположба
Селото се наоѓа во северозападниот дел на планината Сува Гора, околу 10 км од градот Поградец, во непосредна близина на границата со Македонија, на надморска височина од 1.090 м. Сместено е над десната страна на реката Черава, која тече низ мала долина до самата државна граница.

## Историја
Според месни преданија, во минатото селото било седиште на епископија, од која доаѓа неговото име. Подоцна, било забележано под името Епископи во гравура на Христофор Жефарович од 1743 година.

Во XIX век Пискупија било македонско село во Старовската Каза на Горичкиот Санџак.

Сè до 2015 година, селото било во состав на Општина Старово.

## Културни и природни знаменитости
**Цркви**

* Црква „Рождество на Пресвета Богородица“ — средновековна црква

## Личности
**Родени во Пискупија**

* Тома Костов — револуционер на ВМОРО, четник на Дејан Димитров

## Наводи

Категорија:Поградец (општина)
Категорија:Села во Албанија
Борак (Албанија)

**Борак** () е населено место во општината Шијак, Драчка Област, Албанија. Според пописот од 1989. година имало 662 жители. Селото е населено со Бошњаци, кои се доселувале во крајот на 19. век од Херцеговина.

## Поврзано
* Драч (област)

## Наводи

Категорија:Драч (област)
Категорија:Населени места во Албанија
Сафир (серија)

**Сафир** (тур: Safir) —  турска телевизиска серија од 2023 година. Главните улоги ги играа глумците: Илхан Шен, Озге Јагиз и Бурак Беркај Акгул. Серијата има 1 сезона, вкупно 26 епизоди. Серијата во Македонија се емитуваше на Сител Телевизија.

Сихронизација вршеле нашите познати глумци: Маја Љутков, Дејан Лилиќ, Јана Вељановска, Филип Трајковиќ, Јелена Жугиќ, Роберт Вељановски, Елизабета Стефановска, Рубенс Муратовски и Антонио Ташковски.

## Содржина
Серија номинирана за меѓународната награда ЕМИ за најдобра драмска серија за минатата година. Романса сместена зад ѕидините на древните конаци и во нишките на волшебната Кападокија.

Приказна за семејството Ѓулсој, едно од најистакнатите и најпочитувани во Кападокија. По годините минати во странство, во своето родно место се враќа Атеш за да им се придружи на неговите браќа Јаман и Окан во преземањето и проширувањето на семејниот бизнис, основан од нивниот доминантен дедо.

Јаман од мали нозе бил заљубен во Фераје и планира да се ожени со неа. Фераје живее со нејзиниот татко, маќеата Џемиле, братот и полусестрата, кои работат како слуги во замокот на богатата фамилија Ѓулсој.

Но, една трагедија ќе ги уништи сите планови, ќе ги скрши срцата на Фераје и Јаман и ќе го смени текот на приказната. Јаман и Окан ќе прикријат едно убиство, а за тоа ќе дознае злобната слугинка Џемиле и ќе ги уцени. Во замена за тоа да не ја открие тајната за убиството, Џемиле ќе побара од Јаман да ја остави нејзината паштерка Фераје и да се ожени со нејзината ќерка, ставајќи го прстенот од сафир токму на неа. За да го заштити брата си, Јаман ќе мора да се согласи на таа страшна уцена и да ја напушти саканата. За Фераје следува големо разочарување и гнев кон Јаман. Девојката чека негово дете, но Атеш е тој кој што ќе реши да се ожени со Фераје и да ја заштити нејзината гордост во име на честа и правдината.

Како што се откриваат тајните, семејството се соочува со опасност, закана од крвава одмазда и неочекувани одлуки. Борба за чест, сурова одмазда и неверојатни интриги следуваат во серијата полна со скриени вистини и неочекувани заплети.

## Улоги

## Надворешни врски
* 

Категорија: Турски телевизиски серии
Витомирица

**Витомирица** () е населено место во општината Пеќ, Пеќкиот Округ, Косово. Според пописот од 2024 година имало 5.122 жители. Бошњаци се доселувале од Санџак и Босна, и били мнозина пре Косовска војна.

## Поврзано
* Пеќ
* Пеќ (округ)
* Косовски Бошњаци

## Наводи

Категорија:Пеќ
Категорија:Населени места во Косово
Черава (река)

**Черава** () — река во Поградечко, Албанија и Македонија. Завршува како јужен дотек на Охридското Езеро.

## Течение
Реката извира од планината Мокра, северно од врвот Гури Камес (1.461 м) под името **Пусево**. Тече во источен правец до селото Черава, каде свртува на североисток. Кај селото Пискупија повторно свртува и тече во претежно северозападен правец, каде ја поминува македонско-албанската граница, а се влева во Охридското Езеро, помеѓу с. Љубаништа и манастирот „Св. Наум“.

## Притоки
**→ лева притока, ← десна притока**
:* ← Богела
:* ← Сололи

## Поврзано

* Черава — истоимено село сместено на левиот брег на реката

## Наводи

Категорија:Реки во Македонија
Категорија:Реки во Албанија
Категорија:Дримски слив
Добруша

**Добруша** () е населено место во општината Исток, Пеќскиот Округ, Косово. Според пописот од 2024 година имало 1.044 жители. Селото е мнозински бошњачко. Бошњаци се доселувале од Санџак и Босна.

## Поврзано
* Исток (град)
* Пеќ (округ)
* Косовски Бошњаци

## Наводи

Категорија:Исток (град)
Категорија:Населени места во Косово
Категорија:Бошњачки населби во Косово
Бачка (Гора)

**Бачка** или **Баќка** () е населено место во општината Драгаш, Призренскиот Округ, Косово. Според пописот од 2024 година имало 241 жител. Селото е горанско.

## Поврзано
* Драгаш
* Призрен (округ)
* Гора (област)

## Наводи

Категорија:Драгаш
Категорија:Населени места во Косово
Категорија:Гора
Категорија:Горански населби во Косово
Иван Чулев

**Иван Чулев** (р.  во Кавадарци) — македонски градежен инџинер, поранешен градоначалник од Општина Кавадарци и претседател на совет.

## Животопис

Градоначалникот на Општина Кавадарци во периодот 1990-1996, Иван Чулев,кој во турбулентно време беше прв човек на Општината. Тој е најстариот жив градоначалник со 90 години, а мандатот го помина (1990-1996) во време кога се удрија темелите на новата црква,се пробива и изградија нови улици и булевари,се решија неколку поројници кои го поплавуваа градот,Градскиит базен повторно беше ставен во употреба,се одржа референдум,се изгради  СС"Јасмин" ,започнаа преговори за изградба на Граничен премин "Пулево" и др.
Во неговиот мандат,започна повеќепартискот систем, кој подоцна ни донесе многу работи. Тој општествената работа ја обавувал домаќински.Кај граѓаните ужива углед и денес.
Иван Чулев доживеа неколку семејни трагедии,но вербата и борбата за живот, продолжува понатаму.
Тој и натаму се интересира за развојот и изградбата на неговото Кавадарци,каде и лично  учествуваше како градежен инжинер во ХЕЦ"Тиквеш" каде го помина работниот век.

## Надворешни врски
* Иван Чулев - Трет дел изградба, РТК

Категорија:Политичари од Кавадарци
Категорија:Градоначалници на Општина Кавадарци
Стариот даб

**„Стариот даб“** (англиски: *The Old Oak*) – филм на режисерот Кен Лоуч од 2023 година. Главните улоги ги играат: Дејв Тарнер, Ебла Мари и Клер Роџерсон.

## Синопсис
„Стариот даб“ е последиот паб во едно село во североисточна Англија. Луѓето масовно се иселуваат од селото зашто немаат работа по затварањето на рудникот. Така, куќите стануваат евтини, а со тоа селото е привлачно за бегалците од Сирија..

## Наводи

Категорија:Американски филмови
Категорија:Филмови на англиски јазик
Категорија:Филмови од 2023 година
Категорија:Филмски комедии
Категорија:Филмови чие дејствие се одвива во Англија
Категорија:Филмови на Кен Лоуч
Категорија:Филмови со Клер Роџерсон
Категорија:Филмови со Ебла Мари
Категорија:Филмови со Дејв Тарнер